Элок

Элок (), ЭлокдараКамалиддинов Ш. С. Историческая география Южного Согда и Тохаристана по арабоязычным источникам IX — начала XIII вв. — Ташкент: Узбекистон, 1996. — деҳаест дар ҷамоати деҳоти Қалъаидашти ноҳияи Файзобод. Аҳолиаш 2949 нафар (2010), тоҷикон.

 Таърих 
Тибқи шаҳодати куҳансолони деҳа дар солҳои 50-уми асри XX, Элокдара таърихи беш аз 100—120-сола доштааст. Дар он замон Элок яке аз нуқтаҳои аҳолинишини ниҳоии ғарбии бекигарии Қаротегин маҳсуб мешуд. Сокинони Элок қисман худро аз Кӯлоб ва қисман аз Файзобод омада мешуморандТаджики Каратегина и Дарваза / под ред. Н.А. Кислякова и А.К. Писарчик. – Д. : Дониш, 1966. – Вып. 1. – С. 106. . 

Шаҳри Элок (Илок) дар масофаи як рӯза роҳ дар шарқи Вашгирд воқеъ буд ва Истахрӣ онро охирин шаҳри Вашгирд дар марзи Рошт гуфтааст. Ҳоло яке аз деҳаҳои ноҳияи Файзобод ва ҳам рӯде, ки аз ҳудуди ин ноҳия гузашта ба дарёи Кофарниҳон мерезад, Элок ном доранд. В. В. Бартолд вайронаҳои истеҳкоми Қалъаи Даштро макони шаҳри асримиёнагии Элок мешуморад. Дар харитаи садаи XIX-и ин мавзеъ дар шимолу шарқи Файзобод, миёни ин ноҳия ва Оби Гарм маҳалле бо номи Элокдара сабт шудааст, ки эҳтимол маҳалли аслии Элоки асримиёнагӣ дар он воқеъ бошад.

 Иқтисод 
Деҳа нуқтаҳои хидматрасонии маишӣ, хонаи саломатӣ, 44 хоҷагии деҳқонӣ, 7 мағоза, 2 дорухона, сартарошхона, коргоҳи дӯзандагӣ, бустонсаро, хоҷагии колективии «Элок», осиёи обӣ, 2 осиёи барқӣ, сехи коркарди чубу тахта, нуқтаи фурӯши сӯзишворӣ, гӯшаи деҳқон, автосервис, устохонаи оҳангарӣ, 2 толори варзишӣ, корхонаи коркарди маҳсулоти шири ҶДММ «Суҳробҷон», масҷиди ҷомеъи марказӣ, масҷиди панҷвақта дорад.

Мардуми деҳа ба боғдорӣ, ғаллакорӣ, кадупарварӣ, чорводорӣ, картошкапарварӣ машғуланд. Заминҳо аз чашмаҳо обёрӣ мешавандФайзобод. Энсиклопедия. — , 2011. СИЭМТ, — 392 саҳ. — ISBN 978-99947-33-48-4.thumb|Боғи себ|300x300px

 Маҳаллаҳо 
Маҳаллаҳои деҳаи Элок Маҳалла Аҳолӣ Элоки Калон  Элоки Боло  Элоки Поён  Гулихайри Боло  Гулихайри Поён 

 Маориф 
Деҳаи Элок як муассисаи таҳсилоти миёнаи умумӣ ва як муассисаи таҳсилоти миёна дорад. Илова бар ин, аз ҷониби ширкати «ТВЕА»-и Ҷумҳурии Мардумии Чин дар деҳаи Элок сохтмони муассисаи таълимӣ барои 2400 хонанда идома дорад.

 Ҷоизадорони озмуни «Фурӯғ» 
Хонандагони мактаби Элок дар солҳои мухталиф дар озмуни «Фурӯғи субҳи доноӣ китоб аст…» иштирок карда, соҳиби ҷойҳои намоён шуданд.

 2020 
 Рухшона Бобошоҳзода, хонандаи синфи 11, ҷои якум дар номинатсияи хондан ва аз ёд кардани осори адибони муосири тоҷик;
 Нигора Раҳмонова, хонандаи синфи 5, ҷои дуюм дар номинатсияи хондан ва аз ёд кардани ашъори бачагона ва афсонаву ривоятҳои халқи тоҷик.

 Афроди шинохта 
Пирони тариқати нақшбандия Шайх Абдурраҳими Давлат, Эшони Шайх; собиқ муовини Раиси Шӯрои уламои Тоҷикистон Домулло Маъруф Раҳимзода, сархатиби Масҷиди марказии «Яккачинор»-и ноҳияи Синои шаҳри Душанбе Эшони Ҳамдулло (Раҳимов), сархатиби Масҷиди марказии ноҳияи Файзобод Эшони Қори Носир; адабиётшинос ва доктори илмҳои филология Боймурод Шарифзода, доктори илмҳои филология Муҳриддин Низомӣ, номзади илмҳои фалсафа Файзалӣ Аминов, номзади илмҳои иқтисод Исмоил Бобиев, доктои илмҳои физика ва математика Сарвар Зарифзода, доктори илмҳои физика ва математика Афзалшоҳ Зарифзода; олимони ПРМ Салоҳуддин Амонӣ, номзади илмҳои педагогика Сайфиддин Камолзода, Қурбоналӣ Зиёев; номзади илмҳои иқтисод Забҳулло Нуруллоев; шоир Усмон Шарифзода, шоиру рӯзноманигор Исо Раҳим, рӯзноманигор Хӯҷаназари Аминиён, рӯзноманигору донишноманавис Неъматуллоҳ Акбар ва доктори фалсафа (PhD) аз рӯи ихтисоси филология Абдусалом Тоирзода аз шахсиятҳои маъруфи деҳа ба шумор меоянд.

 Иштирокдорони ҶБВ 
Аз деҳаи Элок дар Ҷанги Бузурги Ватанӣ нафарони зиёде ширкат доштаанд, аз ҷумлаи онҳо Абдуллохон Фатҳуддинов, Одинахуҷа Зиёев, Бобӣ Раҳимов, Достӣ Садруддинов, Абдулҳай Муҳиддинов, Аҳмадхон Фатҳуддинов, Сабур Зукуллоев, Сафар Аминов, Ҳикматулло Абдуллоев ва дигарон мебошанд.

 Ҷозибаҳои гардишгарӣ 
Мақбараи Шайх Абдураҳими Давлат, мақбари Шайх Асадуллоҳ ва Масҷиди ҷомеъи марказии ноҳияи Файзобод дар ҳамин деҳа ҷойгир аст.alt=Манзараи умумии деҳаи Элок|thumb|300x300px|Манзараи умумии деҳаи Элок

 Нигористон 

 Ҷусторҳои вобаста 
 Рӯди Элок
 Чашмаи Элок

 Эзоҳ 

 Пайвандҳо 


 Деҳаи Элок дар расмҳо аз нигоҳи ман…

Гурӯҳ:Деҳаҳои Тоҷикистон
Гурӯҳ:Деҳаҳои ноҳияи Файзобод
Гурӯҳ:Ҷамоати Қалаидашт